Juri de Luca el xe on poidego, inprenditor e maistro de sìi vèneto. El xe portavoxe del movimento poidego Independensa Vèneta, des intrà inte el Partio dei Veneti e consijer comunał de Capèa. Juri De Luca el xe nasù a Vitòrio el 2 de zenaro del 1988, ma el xe de Capèa, on paexin tacà a Vitòrio, 'ndo el xe cresùo e ghe vive. Dal zenaro del 2007 el łaora inte el inprexa de fameja , che se ocupa de legnami, e dal zenaro del 2013 ghe xe deventà responsabił aministradivo. Inte el disenbre del 2007 'la xe deventà anca maestro de sìi. Inte el 2009 el ga tacà i studi de economia al Università de Ùdin. Łe so idee independentiste ło ga portà intrar in poidega col movimento poidego Independensa Vèneta. Deventà menbro ativo e inportante inte el movimento a marso del 2016 el xe stà nominà vise primo consijer de Independensa Vèneta. A majo del 2017 De Luca el se candida co IV al ełesion del so comun, Capèa, in sostegno al candidà sindico Gilberto Cannella e vien ełeto consijer comunał el 11 de zugno. El 14 de otobre del 2017, durante l'asenblea de IV, de Luca vien nomenà novo portavoxe, nova caréga mesa al posto del primo consijer, de Independensa Vèneta.